Nafarroako Parlamentuko Eledunen Batzarrak, 2020ko ekainaren 29an egindako bilkuran, ondoko adierazpena onetsi zuen:

“– Nafarroako Parlamentuak errefusatu egiten du Trenasako zuzendaritzak gutxienez sei hilabetez 113 kontraturen etendura aplikatzeko egindako proposamena, eta aldezten du ez dagoela horretarako antolamendu-arrazoirik, ez arrazoi ekonomikorik, ez eta produkziokorik ere.

– Nafarroako Parlamentuak, espediente hori aplikatzen bada –halakorik nahi ez badu ere–, Nafarroako Gobernua premiatzen du egokitzat jotzen dituen ekintza guztiak egin ditzan enpresa horretan inbertitutako kapital publikoa berreskuratzeko.

– Nafarroako Parlamentuak animoa eta indarra emateko mezua helarazten die langile guztiei eta haien familiei, eta, era berean, babesa helarazten die beren eskubideak eta lanpostuak aldezteko deitzen diren mobilizazio guztiei” (10-20/DEC-00053).

Iruñean, 2020ko ekainaren 29an

Lehendakaria: Unai Hualde Iglesias